Ghoema-Genomineerde Almero stel derde enkelsnit bekend! - Olka Bolka Web & E-Magazine
Die veelsydige en talentvolle Almero het pas 'n Ghoema-nominasie in die kategorie Beste Alternatiewe Album ontvang en stel ook nou sy derde enkelsnit, getiteld, Donnerse Lag, bekend.
Almero vertel dat Donnerse Lag die laaste snit is wat hulle opgeneem en gefinaliseer het vir sy album. Hy en sy broer, Nico, het lank gewerk aan die lied en toe vir Ruan Graaff nader getrek om ook te help om die lied te vervaardig. Hy het aanvanklik net die kitare opgeneem vir die snit, maar het later ook met die vervaardiging gehelp. "Die proses was vir my baie anders as die ander snitte op die album. Ons het grootendeels eers die musiek afgehandel en toe het ek gewerk aan die melodieë en lirieke", sê Almero.